**ЈАВНО КОМУНАЛНО ПРЕДУЗЕЋЕ „ГРАДСКА ТОПЛАНА“ КОСЈЕРИЋ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**П Р О Г Р А М**

**ПОСЛОВАЊА ЗА 2024. ГОДИНУ**

**ПОСЛОВНО ИМЕ: ЈКП „Градска топлана“ Косјерић**

**СЕДИШТЕ: Косјерић, Олге Грбић 5/II**

**ПРЕТЕЖНА ДЕЛАТНОСТ: 3530 Производња паре и климатизација**

**ПИБ: 102838788**

**ЈББК: 84107**

**НАДЛЕЖНИ ОРГАН: СО КОСЈЕРИЋ**

**Косјерић, новембар 2023. године**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**САДРЖАЈ**

[1. МИСИЈА, ВИЗИЈА, ЦИЉЕВИ 1](#_Toc152090432)

[2. ОРГАНИЗАЦИОНА СТРУКТУРА – ШЕМА 2](#_Toc152090433)

[3. ОСНОВЕ ЗА ИЗРАДУ ПРОГРАМА ПОСЛОВАЊА ЗА 2023. ГОДИНУ 3](#_Toc152090434)

[4. ПЛАНИРАНИ ФИЗИЧКИ ОБИМ АКТИВНОСТИ ЗА 2024. ГОДИНУ 6](#_Toc152090435)

[5. ПЛАНИРАНИ ФИНАНСИЈСКИ ПОКАЗАТЕЉИ ЗА 2024. ГОДИНУ 6](#_Toc152090436)

[6. ПОЛИТИКА ЗАРАДА И ЗАПОШЉАВАЊА 8](#_Toc152090437)

[7. ИНВЕСТИЦИЈЕ 9](#_Toc152090438)

[8. ЗАДУЖЕНОСТ 11](#_Toc152090439)

[9. ПЛАНИРАЊЕ ФИНАНСИЈСКИХ СРЕДСТАВА ЗА НАБАВКУ ДОБАРА, РАДОВА И УСЛУГА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ 11](#_Toc152090440)

[10. ЦЕНЕ 12](#_Toc152090441)

[11. УПРАВЉАЊЕ РИЗИЦИМА 12](#_Toc152090442)

[12. ПРИЛОЗИ 14](#_Toc152090443)

# МИСИЈА, ВИЗИЈА, ЦИЉЕВИ

**Мисија**

Мисија Предузећа је да кроз врхунски квалитет услуга максимално ефикасно испуњавамо потребе и очекивања становника Косјерића и свих оних који су упућени на ЈКП „Градска топлана“ Косјерић, а да при томе испуњавамо законске и друге захтеве свих осталих заинтересованих страна:

* Поуздано снабдевање топлотном енергијом партнера и купаца, по тржишно најповољнијим условима.
* Стално унапређење производног процеса, на задовољство партнера, купаца и запослених.
* Растом и добрим пословањем осигурати добит за предузеће.
* Допринос очувању и уређењу животне средине кроз унапређење процеса производње, ради смањења негативних утицаја на животну средину уз одржавање отвореног, партнерског односа са заинтересованим странама, едукацију запослених, менаџмента и свих заинтересованих страна.

**Визија**

Наша визија је да будемо синоним за предузеће које стално поставља више стандарде како у области пословања, инвестиција, тако и у области живљења и које, не само да уводи нове навике и трендове, него их и креира, да будемо синоним за предузеће које послује у дослуху с временом које долази.

**Вредности**

Остварење наше мисије и визије је могуће кроз дугорочну одрживост нашег успешног рада базираног на привржености свих запослених следећим вредностима:

* законито вршења услуга у складу са потребама и очекивањима грађана;
* одговорност за брз одзив и максимизирање ефикасности у пружању услуга;
* елиминисање дуплирања задатака и надлежности;
* евсок ниво професионализма, љубазности и услужности који помажу да грађанин што лакше оствари своја права, као и транспарентност у раду самог предузећа;
* грађење процеса и система базираних на потребама и очекивањима грађана;
* унапређење електронске комуникације за потпуно решавање захтева на даљину;
* развој, подстицање и поштовање могућности, иницијатива и идеја запослених у предузећу;
* учење од добре праксе предузећа из наше области код нас и у свету;
* доношење одлука на бази анализа објективних чињеница;
* одговоран однос према животној средини и њено унапређење.

**Пословни циљеви**

* стабилан развој предузећа и профитабилно пословање;
* да се са што мање улагања у елементе производње остваре што бољи резултати;
* обезбедити сопствени развој, проширењем постојећих капацитета;
* остварити задовољење економских потреба радног колектива, путем одговарајућих зарада и услова рада;
* квалитет као препознатљив атрибут предузећа;
* стално преиспитивање и побољшавање квалитета пословања;
* партнерски односи и поверење купаца;
* потребе и захтеве партнера уважити и на њих одговорити са најбољим могућим решењима, било где и било када;
* стварати природно радно окружење за најбоље и најстручније кадрове неговањем културе предузећа и перманентним едуковањем и стручним усавршавањем;
* уградити нова знања и технологије као и најбољу светску праксу у сваку нашу услугу и производ;
* омогућити својим понашањем, компетентношћу и деловањем сваком нашем партнеру безрезервно поверење у наш квалитет;
* стално побољшање безбедности и здравља на раду запослених и заштите животне средине;
* градити предузеће у коме су запослени третирани са поштовањем и уважавањем и које балансира потребе нашег посла са потребама запослених, њихових породица и шире друштвене заједнице.

# ОРГАНИЗАЦИОНА СТРУКТУРА – ШЕМА

У циљу што потпунијег искоришћења средстава рада и постизања што повољнијих резултата рада унутрашња организација рада у Топлани уређује се тако да се обезбеди складно обављање делатности као и оптимална хијерархијска постављеност која обезбеђује ефикасно руковођење и управљање.

Формално не постоје службе у оквиру организационе структуре предузећа, али ради појашњења, послове ћемо сврстати у административне и техничке.

Пословну функцију у Топлани врши директор који организује и руководи читавим процесом рада и пословања.

У оквиру административних послова обављају се послови вођења евиденције свих насталих промена на средствима и изворима средстава у Топлани, врши се припрема података за пословне одлуке, врше се послови везани за финансирање производње и дистрибуције топлотне енергије, контролише се материјално-финансијска документација и израђују подлоге за извештаје о пословању, врши се праћење актуелних законских прописа, дају се стручна мишљења у вези са применом истих, израђују се нацрти општих аката, колективних уговора и свих других интерних, општих и појединачних аката, обављају се сви општи послови, административно технички послови, води деловодни протокол, врши се дистрибуција поште, пријем странака и други послови.

У оквиру техничких послова обављају се послови производње топлотне енергије, врши се анализа утрошака енергената у циљу постизања што веће рационалности производње, врши се одржавање свих елемената топлотних извора и примењују се прописане мере које омогућавају безбедно и сигурно одвијање процеса производње уз његово стално усавршавање и унапређење, обављају се послови на одржавању исправности топловода, топловодних постаница и кућних инсталација, укључујући и мерење утрошка испоручене топлотне енергије и регулацију система даљинског грејања, врше се сви послови у вези са проширењем топлотног конзума, обављају се послови везани за благовремени обрачун утрошка топлотне енергије и решавају односи са непосредним корисницима топлоте, врши се стално усавршавање и унапређење целокупног процеса дистрибуције топлотне енергије и други послови.

|  |  |
| --- | --- |
| **НАЗИВ ПОСЛОВА** | **БРОЈ ИЗВРШИЛАЦА** |
| Директор | 1 |
| Директор за финансије и инвестиције | 1 |
| Административно финансијски радник | 1 |
| Пословођа | 1 |
| Руковалац котлова | 5 |
| **УКУПАН БРОЈ ИЗВРШИЛАЦА:** | **9** |

Директор је Данило Јовић, спец. струк. инж. саобраћаја, именован Решење Оснивача бр. 023-31/2020 од 31.12.2020. године на период од четири године.

Надзорни одбор ЈКП предузећа чине:

* Ацо Караклајић, проф. тех. образовања, именован Решењем оснивача бр. 023-14/2021 од 28.06.2021. године
* Андријана Јоксимовић, дип. архитекта, именована Решењем оснивача бр. 023-14/2021 oд 28.06.2021. године
* Славица Никић, економиста, именована Решењем оснивача бр. 023-14/2021 од 28.06.2021. године.

# ОСНОВЕ ЗА ИЗРАДУ ПРОГРАМА ПОСЛОВАЊА ЗА 2024. ГОДИНУ

Закони, подзаконска и интерна акта која предузеће примењује у свом пословању:

* Закон о раду
* Законо јавним предузећима
* Закон о комуналним делатностима
* Закон о енергетици
* Закон о јавним набавкама
* Закон о рачуноводству и ревизији
* Закон о утврђивању максималне зараде у јавном сектору
* Закон о привременом утврђивању основица за обрачун и исплату плата, односно зарада и других сталних примања код корисника јавних средстава
* Закон о начину одређивања максималног броја запослених у јавном сектору
* Закон о буџетском систему
* Закон о облигационим односима
* Закон о порезу на додату вредност
* Закон о измирењу новчаних обавеза у комерцијалним трансакцијама
* Закон о управљању отпадом
* Посебан колективни уговор за јавна комунална предузећа
* Смернице Владе Републике Србије за израду годишњих програма пословања за 2024. годину
* Дугорочни и средњорочни план пословне стратегије и развоја
* Статут предузећа
* Одлука о снабдевању града топлотном енергијом
* Тарифни систем за обрачун топлотне енергије и услуга
  1. **Процена физичког обима активности у 2023. години**

|  |  |  |
| --- | --- | --- |
| **Показатељи** | **План 2023. година** | **Процена 2023. година** |
| Бруто производња | 18,5 ТЈ | 17,5 ТЈ |
| Губици у дистрибуцији | 2,04 ТЈ | 1,4 ТЈ |
| Финална потрошња | 16,46 ТЈ | 16,1 ТЈ |

Показатељи физичког обима активности у 2023. години нешто су мањи од планираних из разлога што је потрошена мања количина природног гаса у односу на план, превасходно због повољније зиме.

* 1. **Процена финансијских показатеља за 2023. годину.**

|  |  |  |  |
| --- | --- | --- | --- |
| **УКУПНИ ПРИХОДИ У 2023. ГОДИНИ** | | | |
| **Ред. бр.** | **Врста прихода** | **Планирано**  **1.1-31.12.2023. г.** | **Процена**  **1.1-31.12.2023. г.** |
| 1. | Продаја топлотне енергије  (услуге грејања) | 44.431.000 | 41.735.000 |
| 2. | Субвенција оснивача и донације | 22.000.000 | 25.000.000 |
| 3. | Финансијски и остали приходи | 75.000 | 138.000 |
| **Укупни приходи:** | | **66.906.000** | **66.954.000** |

Из овог прегледа се може уочити да ће приходи према процени бити остварени 100% у односу на планиране приходе за 2023. годину. Нешто мањи приходи су од продаје топлотне еенергије (за око 6%) из разлога што прикључак обејкта Дома здравља неће бити изведен до краја године како је првобитно планирано.

Остварени су нешто већи приходи од субвенција и донација. Од планираних 22 милиона динара остварено је 25 милиона динара пре свега из разлога реализације наменске донације ТИТАН ЦЕМЕНТАРЕ КОСЈЕРИЋ у износу од 15 милиона динара.

Субвенција је искоришћена за плаћање доспелих фактура за природни гас, јер су средства текућих прихода коришћена за сервисирање обавеза према добављачима мазута из претходних грејних сезона.

Наменска донација ТИТАН ЦЕМЕНТАРЕ КОСЈЕРИЋ искоришћена је за завршетак инвестиције реконструкције градске котларнице у циљу проширења капацитета и броја корисника на топлификациону зону „Југ“, што је и реализовано почетком 4. квартала 2023. године. Завршетком ове инвестиције створили су се технички услови за снабдевање ОШ „Мито Игуманоивић“, Техничке школе Косјерић, Спортске дворане и стамбене зграде у ул. Проте Драгољуба Поповића који се почев од 01.11.2023. године снабдевају топлотном енергијом из система даљинског грејања. Једини објекат који још увек није на систему је објекат Дома здравља. У току израда техничке документације и припрема за извођење радова на изградњи прикључног топловода за овај објекат, чиме ће комплетна топлификациона зона „Југ“ бити на систему даљинског грејања.

|  |  |  |  |
| --- | --- | --- | --- |
| **УКУПНИ РАСХОДИ У 2023. ГОДИНИ** | | | |
| **Ред. бр.** | **Врста расхода** | **Планирано**  **1.1-31.12.2023. г.** | **Процена**  **1.1-31.12.2023. г.** |
| 1. | Трошкови материјала | 37.357.000 | 29.019.000 |
| 2. | Трошкови зарада и накнада | 13.500.000 | 12.327.000 |
| 3. | Производне услуге | 1.600.000 | 2.327.000 |
| 4. | Трошкови амортизације | 1.900.000 | 1.820.000 |
| 5. | Нематеријални трошкови | 1.850.000 | 2.116.000 |
| 6. | Финансијски и остали расходи | 1.980.000 | 4.450.000 |
| 7. | Остали расходи | 8.100.000 | 8.100.000 |
| **Укупни расходи:** | | **66.467.000** | **60.289.000** |

Из табеле Укупни расходи у 2023. години можемо констатовати следеће:

* трошак енергента – природног гаса мањи је од планираног из разлога не пуштања објекта Дома здравља у зони „Југ“, блаже зиме, али и нешто већих количина природног гаса који је планиран, а није утрошен;
* трошак зарада и накнада је нешто мањи од планираних и на наивоу је законских основа, као и Смерница Владе Републике Србије;
* трошкови производних услуга су већи из разлога многобројних поправки и одржавања система, како корективног тако и превентивног (поправке топловода, замена циркулационих пумпи по подстаницама и сл.);
* финансијски расходи – камате су два пута веће из разлога активирања кредита код Банке Поштанска штедионица у висини од 13 милиона динара, као и камате према Републичкој дирекцији за робне резерве за позајмљени мазут из претходних сезона.

На основу изнетог, индикатори пословања у 2023. години су бољи у односу на Програм пословања, а нарочито су бољи у односу на пословање остварено у 2022. години и то пре свега због субвенције Оснивача и донације ТИТАН ЦЕМЕНТАРЕ КОСЈЕРИЋ у укупном износу од 25 милиона динара које су искоришћење за покриће трошкова енергента, као и инвестицију за завршетак радова у котларници.

|  |  |  |
| --- | --- | --- |
| **ПРЕГЛЕД ОСТВАРЕНИХ РЕЗУЛТАТА ПОСЛОВАЊА У 2023.ГОДИНИ** | | |
| **Резултати** | **План за 2023. г.** | **Процена за 2023. г.** |
| Укупан приход | 66.906.000 | 66.954.000 |
| Укупан расход | 66.467.000 | 60.289.000 |
| Губитак | - | - |
| Добит | 439.000 | 6.665.000 |

Детаљне показатеље стања и успеха могуће је сагледати из прилога овог Програма који су његов саставни део.

# ПЛАНИРАНИ ФИЗИЧКИ ОБИМ АКТИВНОСТИ ЗА 2024. ГОДИНУ

Планирање производње топлотне енергије извршено је на основу вишегодишњег просека произведених количина топлотне енергије, као и на основу процена других параметара.

|  |  |
| --- | --- |
| **Показатељи** | **План за 2024. годину** |
| Бруто производња | 18,7 TJ |
| Губици у дистрибуцији | 1,50 TJ |
| Финална потрошња | 17,2 TJ |

Након пуштања у функцију топлификационе зоне „Југ“ која се у потпуности наплаћује по утрошку, са два елемента цене: варијабилни и фиксни, извршена је процена потрошње на основи емпирисјки утврђених података из претходне године за објекат Техничке школе и Спортске дворане, па се ова сезона сматра нултом годином. За следећу грејну сезону имаћемо врло прецизне податке о потрошњи за сваког купаца, па ће и планирање физичког обима бити доста прецизније.

# ПЛАНИРАНИ ФИНАНСИЈСКИ ПОКАЗАТЕЉИ ЗА 2024. ГОДИНУ

Сви финансијски елементи у Програму пословања за 2024. годину планирани су на бази познатих и усвојених елемената и то:

* дефинисаних купаца, како правних тако и физичких лица, а самим тим и грејних површина:
  + укупно за правна лица 17.342,48 m², од чега 11.144,61 m² потрошача са очитавањем потрошње,
  + укупно за физичка лица 12.014,69 m² од чега 1469,42 m² потрошача са очитавањем потрошње;
* усвојеним тарифним ценама топлотне енергије Одлуком Надзорног одбора ЈКП "Градска топлана" Косјерић број 01-205/23 од 28.09.2023. године, Закључком Општинског већа и сагласности Скупштине општине Косјерић број 06-23/2023 од 02.10.2023. године;
* ценама енергента – природног гаса и електричне енергије, по ценама из четвртог квартала 2023. године и очекиваног раста од 10% у 2024. години;
* смерницама Владе Републике Србије за израду годишњих програма пословања јавних предузећа за 2024. годину;
* свих осталих прихода и расхода на бази остварених у претходним годинама.

Приходи у 2024. години су планирани у следећим износима:

|  |  |  |
| --- | --- | --- |
| **ПЛАН ПРИХОДА ЗА 2024.ГОДИНУ** | | |
| **Ред. бр.** | **Врста прихода** | **План**  **1.1.-31.12.2024. године** |
| 1. | Продаја топлотне енергије (услуге грејања) | 59.216.000 |
| 2. | Субвенција оснивача и донације | 15.000.000 |
| 3. | Финансијски приходи | 150.000 |
| **СВЕГА:** | | **74.366.000** |

Расходи у 2024. години су планирани у седећим износима:

|  |  |  |
| --- | --- | --- |
| **РАСХОДИ ПОСЛОВАЊА У 2024. ГОДИНИ** | | |
| **Р.бр.** | **Врста расхода** | **Планирано**  **1.1.-31.12.2024.г.** |
| **1.** | **Трошкови материјала** | **43.536.000** |
| 1.1. | Утрошен материjал за одржавање ос. средстава | 400.000 |
| 1.2. | Утрошен остали материјал | 100.000 |
| 1.3. | Утрошен канцеларијски материјал | 50.000 |
| 1.4. | Утрошени гас | 38.650.000 |
| 1.5. | Утрошена електрична енергијаа | 3.883.000 |
| **2.** | **Трошкови зарада и накнада** | **14.882.000** |
| 2.1. | Нето зараде запослених | 8.263.000 |
| 2.2. | Порези и доприноси на терет радника | 3.161.000 |
| 2.3. | Доприноси на терет послодавца | 1.842.000 |
| 2.4. | Накнаде члановима Надзорног одбора | 396.000 |
| 2.5. | Отпремнине за одлазак у пензију | 250.000 |
| 2.6. | Помоћ запосленима и породици | 420.000 |
| 2.7. | Јубиларне награде | 0 |
| 2.8. | Остала давања запосленима | 550.000 |
| **3.** | **Производне услуге** | **3.950.000** |
| 3.1. | Транспортне услуге | 0 |
| 3.2. | Поштанске услуге | 220.000 |
| 3.3. | Услуге одржавања основних средстава | 3.140.000 |
| 3.4. | Закупнина пословног простора | 120.000 |
| 3.5. | Трошкови комуналних услуга | 360.000 |
| 3.6. | Остале производне услуге | 110.000 |
| **4.** | **Трошкови амортизације** | **2.850.000** |
| **5.** | **Нематеријални трошкови** | **2.540.000** |
| 5.1. | Трошкови ревизије годишњих извештаја | 120.000 |
| 5.2. | Трошкови адвокатских услуга | 100.000 |
| 5.3. | Трошкови стручног образовања запослених | 50.000 |
| 5.4. | Услуге одржавања рачунарских програма | 210.000 |
| 5.5. | Остале непроизводне услуге | 300.000 |
| 5.6. | Трошкови осигурања основних средстава | 360.000 |
| 5.7. | Трошкови платног промета | 300.000 |
| 5.8. | Чланарине пословним удружењима | 90.000 |
| 5.9. | Таксе и гаранције | 450.000 |
| 5.10. | Остали нематеријални трошкови | 460.000 |
| **6.** | **Финансијски расходи и остали расходи** | **3.556.000** |
|  |  |  |
| **УКУПНО РАСХОДИ:** | | **71.314.000** |

На основу овако планираних и утврђених прихода и расхода у 2024. години очекује се добит у пословању у износу од 3.052.000 динара као што је приказано у следећој табели.

|  |  |
| --- | --- |
| **ПРЕГЛЕД ПЛАНИРАНИХ РЕЗУЛТАТА ПОСЛОВАЊА У 2024.ГОДИНИ** | |
| **Резултати** | **План за 2024. годину** |
| Укупан приход | 74.366.000 |
| Укупан расход | 71.314.000 |
| Добит | 3.052.000 |

# ПОЛИТИКА ЗАРАДА И ЗАПОШЉАВАЊА

Постојећа структура и број запослених задовољава постојећи ниво производње и дистрибуције топлотне енергије.

Задатке постављене овим Програмом пословања извршаваће 9 запослених. Пројекција броја запослених за 2024. годину, према врсти послова који ће се обављати, приказана је у следећој табели.

|  |  |  |
| --- | --- | --- |
| **Ред. бр.** | **Врста послова** | **План 2024. годину** |
| 1. | Производња, дистрибуција и одржавање | 6 |
| 2. | Административно-финансијски послови | 2 |
| 3. | Послови руковођења предузећем | 1 |
| **УКУПНО:** | | **9** |

У табели која следи даје се приказ квалификационе структуре запослених:

|  |  |  |  |  |
| --- | --- | --- | --- | --- |
| **Ред. бр.** | **Квалификациона структура** | **План за**  **2023. годину** | **Процена за 2023. годину** | **План за**  **2024. годину** |
| 1. | Висока стручна спрема – VII-1 | 2 | 1 | 2 |
| 2. | Висококвалификовани – V | 1 | 1 | 1 |
| 3. | Средња стручна спрема – IV | 2 | 2 | 2 |
| 4. | Квалификовани – III | 4 | 4 | 4 |
| **УКУПНО:** | | **9** | **8** | **9** |

Средства за зараде су планиране у складу са Законом о привременом уређивању основица за обрачун и исплату плата односно зарада и Смерницама Владе Републике Србије.

Од осталих давања, јубиларне награде, отпремнина за одлазак у пензију, средства за солидарну помоћ и средства за набавку новогодишњих пакетића паланирани су у законом дозвољеним износима.

Накнаде члановима Надзорног одбора су планиране у складу са Одлуком о висини накнада председницима и члановима надзорних одбора ЈКП „Градска топлана“ Косјерић и КЈП „Елан“ Косјерић број 023-17/2023 од 23.06.2023. године.

Сви аналитички подаци који се тичу зарада и запошљавања налазе се у прилогу који је саставни део Програма.

# ИНВЕСТИЦИЈЕ

Инвестициона улагања из сопствених средстава, планирана у износу од 15 милиона динара у 2023. години, реализована су у 4. кварталу 2023. године.

Инвестициона средства су обезбеђена из донације ТИТАН ЦЕМЕНТАРЕ КОСЈЕРИЋ, а по Споразуму о поравнању који су потписали донатор и Оснивач. Сагласно динамици исплате донације расписана је јавна набавка на којој је изабран извођач радова „ЕКОЕНЕРГЕТИКА“ д.о.о. Београд, а услови плаћања по овом Уговору су да се сви радови изведу до почетка грејне сезоне, а да се плаћање врши из два дела: један део у 2023. години на основу привремених ситуација, док је преостали део планиран да се плати до средине 2024. године, након преноса средстава од стране донатора.

Радови су изведени, котларница пуштена у функцију, а Извођачу су у 2023. години исплаћене две привремене ситуације у укупном износу од 12.405.300 динара без ПДВ-а, док ће преостали износ бити плаћен по окончаној ситуацији најкасније до 30.06.2024. године, како је дефинисано у члану 4. Уговора о јавној набавци радова на уградњи и повезивању опреме у котларници градске топлане Косјерић.

Реализацијом инвестиције реконструкције котларнице, повећан је топлотни конзум за нових 11.683 m2 грејног простора са наплатом по потрошњи од чега је 1469,42 m2 стамбеног, док је остало пословни простор. Са новим ценама усклађеним са Уредбом о методологији за одређивање цене снабдевања крајњег купца топлотном енергијом, новим топловодом, подстаницама са регулационим круговима Предузеће ће имати значајне финансијске бенефите од купаца са ове топлификационе зоне.

Са друге стране, активно се тражи финансијер реконструкције магистралног топловода у ул. Радише Петронијевића, који је већ дужи низ сезона највећи потенцијални ризик за сметње у снабдевању дела града топлотном енергијом, као и реконструкције 13 топлотних подстаница са циљем уградње аутоматике и регулационих кругова ради смањења губитака у зградама који се манифестује услед прегревања зграда у којима не постоји техничка могућност да се пређе на наплату по потрошњи, па се регулација температуре код купаца врши отварањем прозора, што је директан губитак топлоте који иде на терет Предузећа.

За потребе потенцијалног проширења дистрибутивне мреже, у 2024. години је планирана израда пројектно-техничке документације за изградњу наставка постојећег магистралног топловода ка „Српском селу“ са пројектом топлотних подстаница. У зависности од трасе топловода, у пројекат ће бити укључена и потенцијална прикључења индивидуалних стамбених објеката дуж трасе топловода. Средства за израду пројектно-техничке документације обезбедио је Оснивач на конкурсу организације „ЕУ ПРО+“ у износу од око 10.000 евра.

* 1. **Буџет капиталних улагања (дугорочна улагања)**

У 2012. години се започело са радовима на топлификацији Косјерића – крак „Југ“. Општинско веће је Одлуком број 404-25/12-2 од 09.07.2012. године сва права у вези са овом инвестицијом (изузев плаћања) пренело на ЈКП „Градска топлана“ Косјерић. На основу наведене одлуке закључен је Уговор о извођењу радова број 01-36/12. Укупна вредност уговорених радова била је 108.674.554,76 динара (без ПДВ-а).

У 2012. години изведени су радови на топловоду и подстаницама зоне „Југ“ (осим Дома здравља) у износу од 42.421.134,10 динара по окончаној ситуацији. Ова инвестиција је до ове године вођена као „средства у припреми“. Како је топловод почев од ове грејне сезоне у функцији, овај износ ће бити укњижен на основна средства, док се не уради процена капитала, што морамо урадити у сарадњи са Оснивачем као титуларом права јавне својине у складу са Законом.

* 1. **План инвестиција**

У оквиру инвестиционог улагања планирана су средства за инвестициона улагања из сопствених средстава у износу од 15 милиона динара из друге транше ТИТАН ЦЕМЕНТАРЕ КОСЈЕРИЋ.

Такође, планирано је да се аплицира за средства за реконструкцију крака магистралног топловода у ул. Радише Петронијевића у дужини од 200 метара, који је у изузетно лошем стању и својим стањем значајно повећава губитке на дистрибутивној мрежи.

У оквиру текућег инвестиционог одржавања планирана су средства у износу од 500.000 динара.

Активности из инвестиционог одржавања ће бити финансиране из сопствених средстава (средстава амортизације), а текуће одржавање из текућег прихода (на терет трошкова).

# ЗАДУЖЕНОСТ

На крају 2023. године предузеће ће имати дуговања добављачима у износу од 22.369.504 динара и то према Републичким робним резервама по репрограму дуга за позајмљени мазут (200.000 kg НСГ-С мазута), по књиговодственој вредности од 14.582.504 динара, који треба раздужити до краја 2024. године, као и обавеза према предузећу „Елкок“ а.д. за испоручену електричну енергију 800.000 динара и КЈП „Елан“ Косјерић за комуналне услуге 987.000 динара, као и очекивана фактура за гас испоручен за гасни месец децембар у износу од 6 милиона динара.

Предузеће у 2023. години је подигло кредит код БПШ у износу од 13 милиона динара, са НКС 5% + 5,83% Belibor на период од 30 месеци са паузом у отплати (грејс периодом) од 6 месеци. Средства су искоришћена за покриће обавеза према добављачима за испоручени мазут из 2020/21/22 године и то: „ЕуроМотус“ д.о.о. у целости и „Милетић петрол“ д.о.о. главница дуга.

Истовремено, крајем 2023. године Предузеће ће имати потраживања од око 9.450.000 динара за испоручену топлотну енергију укључујући и последње фактуре за децембар.

Планирано је да на крају 2024. године дуг према добављачима буде око 21,2 милиона динара, дуг према Републичким робним резервама остане у истом износу и да се репрограмира за 2025. годину.

Као један од циљева предузећа у 2024. години је и смањење потраживања на износ од око 5.500.000 динара.

# ПЛАНИРАЊЕ ФИНАНСИЈСКИХ СРЕДСТАВА ЗА НАБАВКУ ДОБАРА, РАДОВА И УСЛУГА ЗА ОБАВЉАЊЕ ДЕЛАТНОСТИ, ТЕКУЋЕ И ИНВЕСТИЦИОНО ОДРЖАВАЊЕ И СРЕДСТВА ЗА ПОСЕБНЕ НАМЕНЕ

Планирана средства за ове намене су дате у прилогу, а ближе су описана у поглављу 7.2. овог Програма.

Напомињемо да средства за посебне намене нису планирана.

# ЦЕНЕ

Стратегија цена испоручене топлотне енергије је веома ограничена с обзиром на чињеницу да се овим Програмом пословања не предвиђа остварење профита, већ искључиво покривање оправданих тошкова пословања, на принципу просте репродукције. Законом о јавним предузећима је утврђено да програм пословања треба да садржи елементе за целовито сагледавање политике цена производа и услуга. Поред тога цена испоручене топлотне енергије спада у категорију регулисаних цена због обавезе Топлане да на сваку промену цене добије сагласност од стране надлежног органа јединице локалне самоуправе, тј. Оснивача.

Топлана планира да цену испоручене топлотне енергије редовно усклађује са променама цена калкулативних трошкова, до нивоа цене коштања производње и испоруке топлотне енергије.

Сагласно одредбама Закона о енергетици, донет је Тарифни систем за обрачун испоручене топлотне енергије од стране надлежног органа оснивача, на основу чега Топлана планира да уведе дводелни тарифни систем обрачуна топлотне енергије према коме ће се цена топлотне енергије састојати из фиксног и варијабилног дела. До тада Топлана ће примењивати једноделни начин обрачуна топлотне енергије и досадашњу стратегију формирања цена према којој су потрошачи Топлане разврстани у две категорије и то: стамбени простор и пословни простор, а цена топлотне енергије одређује се за сваку категорију.

Овим Програмом је планирано повећање цена топлотне енергије у 4. кварталу 2024. године у износу од 8% пре свега због очекиваног раста цене гаса и електричне енергије од најмање 10%.

# УПРАВЉАЊЕ РИЗИЦИМА

Управљање ризицима треба да буде ефикасно, а трошкови спровођења овог процеса треба да буду нижи од уштеда.

Доношење плана финансијског управљања и контроле ризицима је од посебног значаја и важности за успешно управљање предузећем. Финансијски ризици који ће бити обухваћени програмом пословања су:

* Ценовни ризик
* Ризик ликвидности
* Ризик новчаног тока

**Ценовни ризик**

Ценовни ризик ЈКП „Градска топлана“ Косјерић сврставамо у категорију високог ризика због тога што адекватна цена топлотне енергије обезбеђују несметано финансијско управљање предузећем, а самим тим солвентност као и укупну ликвидност предузећа. Процену напред наведеног ризика вршимо на бази тржишних вредности неопходних енергената и материјала за обављање основне делатности предузећа.

Треба напоменути да је цена топлотне енергије контролисана и **није економска**. Цене су практично двоструко регулисане: од стране локалне самоуправе (директним мерама) и од стране републике преко циљане инфлације.

Ризик је да неће бити одобрена потребна цена, што ће утицати на мањи приход од основне делатности као извор финансирања пословне активности.

**Ризик ликвидности**

Ризик ликвидности сврставамо у категорију високог ризика.

Ликвидност предузећа представља његову способност да у року исплаћује своје доспеле обавезе. Статички гледано, ликвидност предузећа проистиче из односа ликвидне имовине и краткорочних обавеза на билансни дан. Ликвидном имовином се сматра текућа (обртна) имовина или строжије узев, текућа имовина без залиха. Динамички гледано, ликвидност предузећа се обезбеђује сталном усклађеношћу новчаних прилива у предузеће и новчаних одлива по основу исплата доспелих обавеза истог, а што је директно везано за ценовни ризик.

**Ризик новчаних токова**

Ризик новчаних токова сврставамо у категорију високог ризика. Овај ризик је директно повезан са горе наведеним ризицима и представља њихов одраз. Економска криза је довела до смањења наплате потраживања, а самим тим постоји и велика вероватноћа да утиче на исплату будућих и доспелих обавеза.

За отклањање и спречавање наведеног ризика неопходно је преусмерити све неопходне ресурсе према повећању стопе наплате потраживања.

|  |
| --- |
| **ДИРЕКТОР,**  Данило Јовић |
|  |

# ПРИЛОЗИ

* Биланс стања за 2023. годину
* Биланс успеха за 2023. годину
* Извештај о токовима готовине за 2023. годину
* Циљеви Јавног предузећа
* Пословни ризици и управљање ризицима
* Приказ планираних и реализованих индикатора пословања
* Биланс стања за 2024. годину
* Биланс успеха за 2024. годину
* Извештај о токовима готовине за 2024. годину
* Субвенције и донације
* Трошкови запослених
* Структура запослених по секторима
* Квалификациона и старосна структура запослених
* Динамика запошљавања
* Исплаћена маса зарада за 2023. годину, планирана маса зарада за 2024. годину
* План обрачуна и исплате зарада у 2024. години
* Накнаде Надзорног одбора у нето и бруто износу
* Накнаде Комисије за ревизију у нето и бруто износу
* Кредитна задуженост
* Планирана финансијска средства за набавку добара, радова и услуга
* План инвестиционих улагања
* Средства за посебне намене