**Број:** 332-4/2023

**Датум:** 19.12.2023. године

**К О С Ј Е Р И Ћ**

**ИЗВЕШТАЈ О СПРОВЕДЕНОЈ МАНИФЕСТАЦИЈИ**

**42. „Чобански дани“**

**I НАРАТИВНИ ИЗВЕШТАЈ**

Одлуком о туристичкој манифестацији „Чобански дани“ Косјерић предвиђено је да организациони одбор чине: председник општине, заменик председника општине, председник Скупштине општине, начелник Општинске управе, директор Народне библиотеке „Сретен Марић“ Косјерић, директор Туристичке организације Косјерић и директор КЈП „Елан“ Косјерић, те да Организациони одбор именује Општинско веће. У складу са тим, Општинско веће општине Косјерић на седници одржаној 15.06.2023. године, именовало је организациони одбор туристичке манифестације 42. „Чобански дани“ у следећем саставу: Жарко Ђокић, Гордана Јосиповић, Татјана Коковић, Гордана Гвозденовић, Славиша Перишић, Радосав Пауновић и Славољуб Вујадиновић.

Организациони одбор је одржао укупно 6 (шест) састанака, укључујући и последњи на којем је усвојен Извештај о спроведеној манифестацији. У оквиру ових шест састанака донете су бројне Одлуке, потписани уговори о донацији и закупу, итд.

Чобански дани је културно-туристичка манифестација, која се сваке године одржава у Косјерићу, у организацији Туристичке организације и општине Косјерић.

Сама манифестација представља специфичан Сабор народног стваралаштва, који је као такав постао препознатљив, афирмишући пре свега аутентични приказ богате ризнице народне традиције код Срба. Кроз надметање у „Старом певању у Срба”, приказ ручних радова „Вредне руке” и традиционалних јела „Златне руке”, на програму су и „Чобанске спортске игре” и избор најлепше чобанице и чобанског пара. Фолклорне игре домаћих и гостујућих КУД-ова су ревијалног карактера.

Пратећи део програма чине изложбе, продаја сувенира, забавни садржаји за најмлађе, поетско-музичке вечери и концерти, ове године као и предходне организована је и штрапаријада. Почасни гости манифестације долазе из братских Косијера у Црној Гори, одакле су дошли први досељеници у Косјерић који такође имају учешће у програму.

Ове године, обележени су 42 „Чобански дани“. Организациони одбор је донео Одлуку да се манифестација одржи на Брду Град крај Косјерића, где се давне 1980.године, око Павловдана, одржала прва, сада већ препознатљива туристичко-културна манифестација.

Познато је да се Чобански дани увек одржавају око празника Петровдан и Павловдан, али ове године, услед туристичког садржаја у нашој околини, Чобански дани су одржани 28., 29., и 30. јула.

**ПЕТАК, 28.ЈУЛ 2023. ГОДИНЕ**

42.”Чобански дани“ свечано су отворени на месту Брдо Град у петак 28.07.2023. године, са почетком у 20.00 часова, подизањем саборске заставе уз Чобанску химну и уз пратњу три трубе.

Званичну химну сабора „Ветар дува преко града“ отпевала је мушка певачка група Куд-а „Дукат“. Сабор народног стваралаштва отворио је председник општине Косјерић и председник организационог одбора 42.„Чобанских дана“ господин Жарко Ђокић. Саборашима и свим присутним обратио се и Ђорђе Милићевић Министар без портфеља задужен за координаацију активности и мера у области односа Републике Србије са дијаспором.

Свечаности отварања присуствовали су многобројни гости, званице, представници министарстава и округа, као и медији.

Здравичар Милан Лучић из Пријепоља, надахнуто је беседио и пригодном здравицом поздравио 42. „Чобанске дане“ и чуваре народне традиције.

Народни гуслар и гост Рајко Радовић из Косијера (Цетиње, Црна Гора), у наставку програма извео је део из Његошевот „Горског Вијенца“ – „Сан Мандушића Вука“.

Песник Милош Марић из Галовића код Косјерића, пожелео је добродошлицу својом песмом „Чобанинова судбина“.

Програм свечаног отварања манифестације је обележен и затворен извођењем Куд-а Дукат „Мани мала марамом на мене“.

Цео програм отварања манифестације пратио је дувачки оркестар Дејана и Уроша Васиљевић из Пожеге.

У 21.00 сат, одржан је рок концерт, ВИС „Стршљени“ из Ваљева.

Такође, у петак у поподневним сатима председник општине Жарко Ђокић, са својим сарадницима је угостио све званице у хотелу „Olimpic“ у Косјерићу.

**СУБОТА, 29. ЈУЛ 2023.ГОДИНЕ**

По први пут изложба „Вредне руке“ је предтавњена на Брду Град са почетком у 14.00 часова (захваљујући лепом времену) и још једно сећање на старе занате, рукотворине и ручни рад.

Изложба ручних радова је аутентичан садржај, од првих Чобанских дана, приказ етнолошког наслеђа, даровитости нада све упорности руку српске жене.

Изложени експонати, ћилими, серџаде, чаршафи, столњаци, чарапе, прслуци, капе, дрвени кухински предмети за покућство презентовали ли су на прави начин, део богате и емотивно чуване породичне ризнице наше.

Са поштовањем сећење на: тежак и мукотрпан рад, на надареност и креативност, осећај за складност и композицију боје. Ризница животног искуства злата вредног, стварана на падинама Црнокосе, Маљена, Јелове Горе итд.

У 16.00 часова традиционално је одређен термин за дечије чобанске игре где су се такмичила старија и млађа деца. Овог пута су и дисциплине бројно увећане па је у поподневним часовима Брдом Град одјекивала дечија граја испуњена срећом и спортским духом.

Након завршетка дечијих чобанских игара у 18.30 часова, наставило се са ревијалним програмом Манифестације.

Културно уметничко друштво „Максим Марковић“ из Косјерића и њихови гости су посетиоцима уприличили једноипо часовни програм најлепших српских игара из нашег краја.

Ово ревијално вече посвећено игри и песми је употпуњено концертом на главној бини певачице Ане Кокић са својим бендом са почетком у 20.00 часова, који је окупио велики број расположених посетилаца.

**НЕДЕЉА, 30. ЈУЛ 2023.ГОДИНЕ**

Недеља је традиционално започета Спортским чобанским играма. Учесници су могли да се такмиче у превлачењу конопца, скоку у вис, надвлачењу клипка, скоку у даљ, бацању камена са рамена и сл. Спортске игре су биле успешне што доказује велики број учесника из свих крајева Србије као и већи број посетилаца.

Такође, у исто време директор и запослени из Народне библиотеке „Сретен Марић“ су организовали и спровели пријем учесника смотре како певачких група тако и културно-уметничких друштава из околине Златиборског округа.

Сви такмичари су примљени, смештени и послужени у шатору поред главне бине. Имали су прилику да се уз добродошлицу организатора окупе уз освежавајуће пиће и ручак, да изврше техничку пробу и припреме за свечани дефиле.

Како је предходне године по први пут организована и одржана „Штрапаријада“, такмичење парова коња по категоријама у вучи балвана, изазвала велику пажњу и посету и ове године су током целог дана одржавана такмичења уз пуно публике и навијања.

Ове године су били власници скупоцених парова из више крајева наше земље као и из Босне и Херцеговине.

Велика заинтересованост и добра организација је стигла и из Ловачког удружења Косјерић, такмичило се преко двадесет екипа у припремању и кувању гулаша.

Велики допринос и улог је и ове године био присутан од стране браће Лазић „STIHL“ Косјерић.

Како временски услови нису дозволили, планирани садржаји главног програма од 15.30 часова нису се могли реализовати.

Дефиле би пратио трубачки оркестар Дејана и Уроша Васиљевић из Пожеге.

У такмичарском делу смотре „Старо певање у Срба“ као и певање из вика требало је да наступе мушке и женске групе из Ужица, Нове Вароши, Бајине Баште, Севојна, Ариља, Пожеге и Косјерића, коју би водио доктор Александар Пејовић из Гуче и коју би оценио стручни жири у саставу: Мирјана Дробац – етномузиколог музичке продукције РТС, затим Илија Павловић – етномузиколог музички уредник РТС-а и Горан Лекић – професор музичке културе у ОШ Косјерић.

Након извесног чекања и покушаја спровођења овог дела програма, временски услови се нису стабилизовали. Наведене групе нису наступале па нису ни били награђени.

У вечерњем делу уз мало закашњење одржан је концерт и наступ народног певача Радослава Рокија Беговић.

Напомињемо да су за сва три дана одржавања Манифестације, као и у припреми исте, све службе радиле беспрекорно, да није било ниједног ексцеса, што нас посебно чини задовњним.

Велики допринос за јачање, ширење и омасовљење Манифестације, поред општине Косјерић, Туристичке организације Косјерић, Министарства туризма и омладине и Народне библиотеке „Сретен Марић“ Косјерић, несебично су дали: фирме Metalfer d.o.o. и Titan cementara doo, браћа Арсенијевић – штрапари, браћа Лазић „STIHL“, Ловачко удружење Косјерић, и велики број спонзора, привредника и предузетника са територије општине Косјерић.

**II ФИНАНСИЈСКИ ИЗВЕШТАЈ**

|  |  |
| --- | --- |
| **ИЗВОРИ СРЕДСТАВА – донације новчане** | |
| **Ред.бр.** | **Назив** | **Датум** | **Извор** | **Износ** |
| 1. | Metalfer d.o.o. Sremska Mitrovica | 11.07.2023. | донација | 100.000,00 |
| 2. | Armakos gradnja Kosjerić | 10.07.2023. | донација | 20.000,00 |
| 3. | Агромилвес Панчево | 17.07.2023. | донација | 13.000,00 |
| 4. | MD Wagen Kosjerić | 18.07.2023. | донација | 25.000,00 |
| 5. | Еуропром Ваљево | 07.07.2023. | донација | 20.000,00 |
| 6. | Александар Савић ПР ТЗГР | 24.07.2023. | донација | 20.000,00 |
| 7. | Владимир Ђокић ПР Косјерић | 25.07.2023. | донација | 15.000,00 |
| 8. | Aramaks d.o.o. Kosjerić | 25.07.2023. | донација | 20.000,00 |
| 9. | ПЗР Штуловић Раде | 26.07.2023. | донација | 15.000,00 |
| 10. | Слободан Димитријевић ПР | 07.07.2023. | донација | 10.000,00 |
| 11. | Благоје Павловић ГЗТР | 27.07.2023. | донација | 15.000,00 |
| 14. | Јовић Транспорт д.о.о. | 27.07.2023. | донација | 7.000,00 |
| 15. | Дунав Осигурање |  | донација | 30.000,00 |
| **УКУПНО:** | | |  | **310.000,00** |

|  |  |  |  |
| --- | --- | --- | --- |
| **Донације - Робне** | | **Врста робе** | **Количина** |
| 1. | СТР Фонтана | Вода за пиће | 360 флафица |
| 2. | Titan Cementara | Ручак у хотелу | 40 особа |

|  |  |  |
| --- | --- | --- |
| 1. | Министарство туризма и омладине: | 500.000,00 |
| 2. | Буџет: | 3.415.957,00 |
| 3. | Закуп: | 386.000,00 |
| 4. | Донације: | 310.000,00 |
| **УКУПНО:** | | **4.611.957,00** |

**УТРОШАК СРЕДСТАВА**

|  |  |  |  |  |  |  |
| --- | --- | --- | --- | --- | --- | --- |
| **Ред.**  **бр.** | **Назив** | | **Износ** | **Напомена** | | |
| 1. | "Петар Пан" Ужице | | 930.600,00 | трошкови агенције | | |
| 2. | "Desound" Ужице | | 266.200,00 | трошкови агенције | | |
| 3. | "Indartist" Београд | | 650.000,00 | Концерт Ана Кокић са бендом | | |
| 4. | „Сребрна Планета“ Ваљево | | 100.000,00 | Рок концерт ВИС"Стршљени" | | |
| 5. | „Сребрна Планета“ Ваљево | | 285.000,00 | Концерт Роки Беговић | | |
| 6. | „Сребрна Планета“ Ваљево | | 580.000,00 | Бина и Видео бим | | |
| 7. | „Декаполит“ Ваљево | | 183.000,00 | Обезбеђење | | |
| 8. | СУР „Царство укуса код Паја“ Косјерић | | 712.000,00 | Исхрана учесника 890 оброка x 800 дин. cа ПДВ-ом | | |
| 9. | „Нови- М-Принт“ Милићево Село | | 473.340,00 | Рекламно -пропагандни материјал (Мајице, плакате, флајери, захвалнице, дипломе, блочићи, оловке, фасцикле, бонови, сувенири и ленте) | | |
| 10. | СТР "Сунцокрет" | | 67.748,00 | Освежење за учеснике (кафа, пиће, вода и слично...) | | |
| 11. | Гарден с-Косјерић | | 21.240,00 | Смештај гостију из Косјера | | |
| 12. | "Пантовић превоз" Косјерић | | 33.000,00 | Превоз учесника Дукат, Максим Марковић и Треће доба | | |
| 13. | „Петрол“ Косјерић | | 60.000,00 | Превоз певачких група 23 група X 10 литара и гориво за остале пратеће потребе | | |
| 14. | Агенција Холивуд Ужице | | 65.000,00 | Услуге снимања манифестације и припрема материјала за видео бим | | |
| 15. | „Перишић Драгана“ | | 60.000,00 | Изнајмљивање шатора за учеснике | | |
| 16. | "Пеђа Лучић" | | 60.000,00 | Изнајмљивање шатора за ловце | | |
| 17. | Пехари Јовановић Аранђеловац | | 25.359,00 | Пехари за победнике | | |
| 18. | Месара Николић Косјерић | | 39.470,00 | Месо за Гулашијаду и остало | | |
| 19. |  | |  | Остали непредвиђени трошкови | | |
| **УКУПНО:** | | | **4.611.957,00** |  | | |
| **ТРОШКОВИ АГЕНЦИЈЕ "Петар Пан" Ужице** | | | | | |
| **(исплата готовине)** | | | | | |
| **Ред.бр.** | | **Назив** | | | **Износ** |
| 1. | | Старо певање у Срба (ЖИРИ) | | | 34.000,00 |
| 2. | | Изложба "Вредне руке" | | | 65.000,00 |
| 3. | | Трошкови водитеља | | | 70.000,00 |
| 4. | | Трошкови трубача петак и недеља | | | 70.000,00 |
| 5. | | Изложба "Златне руке" | | | 26.000,00 |
| 6. | | Чобанске спортске игре | | | 117.000,00 |
| 7. | | Дечје спортске игре | | | 27.000,00 |
| 8. | | Атест за прикључак струје (Гајић, Б.Башта) | | | 15.000,00 |
| 9. | | Трошкови помоћника и редарске службе ( помоћници 80.000 дин, редари 84.000 din.) | | | 164.000,00 |
| 10. | | Трошкови штрапаријаде (први део) | | | 258.000,00 |
| 11. | | Трошкови агенције 10% | | | 84.600,00 |
| **УКУПНО:** | | | | | **930.600,00** |
|  | |  | | |  |
|  | |  | | |  |
| **ТРОШКОВИ АГЕНЦИЈЕ "Desound" Ужице** | | | | | |
| **(исплата готовине)** | | | | | |
| **Ред.бр.** | | **Назив** | | | **Износ** |
| 1. | | Трошкови штрапаријаде (други део) | | | 242.000,00 |
| 2. | | Трошкови агенције 10% | | | 24.200,00 |
|  | | **УКУПНО:** | | | **266.200,00** |

КОНАЧНА РЕКАПИТУЛАЦИЈА

|  |  |  |  |
| --- | --- | --- | --- |
| **Извори** | **Планирано** | **Остварено** | **Утрошено** |
| Министарство туризма и омладине | 500.000,00 | 500.000,00 | 500.000,00 |
| Буџет | 3.500.000,00 | 3.415.957,00 | 3.415.957,00 |
| Донације | 500.000,00 | 310.000,00 | 310.000,00 |
| Закуп | 258.000,00 | 386.000,00 | 386.000,00 |
| **Укупно:** | **4.758.000,00** | **4.611.957,00** | **4.611.957,00** |
| **Остатак:** | | | 0,00 |

**III ЗАКЉУЧАК**

Вођени искуством из претходне године, када смо после једне деценије, вратили Чобанске дане на место Брдо Град, једногласно смо донели одлуку да се и ове 2023. године Чобански дани одрже на Брду, као некад, поштујући жељу и вољу народа.

Потрудили смо се да поред редовног, традиционалног такмичарског дела певачких група, затим спортских чобанских игара, дечијих игара и избора најлепше чобанице и чобанског пара, исти употпунимо са пратећим ревијалним и забавним садржајем. И ове године смо уз помоћ у организацији браће Арсенијевић организовали штрапаријаду – такмичење у вучи балвана по категоријама грла. Посетиоцима је представљено око четрдесет пари вучних коња, а посећеност је била већа од очекиване.

За време одржавања манифестације били смо медијски покривени РТС, ТВ5 Ужице и ТВ Прва, као и путем друштвених мрежа преко Златиборског 106 радија.

Организациони одбор је уложио пуно труда, рада, времена и енергије у организацији овогодишњих Чобанских дана. Сви ресурси Општинске управе Косјерић, Туристичке организације Косјерић, Народне библиотеке „Сретен Марић“ Косјерић и Комуналног јавног предузећа „Елан“, су функционисали беспрекорно и дали свој максимум.

Према проценама медија и осталих репрезентативних узорака, у току три дана, колико је трајала манифестација 42. „Чобански дани“, иста је имала око 20.000 посетилаца.

|  |
| --- |
| **Председник организационог одбора,**  **Жарко Ђокић** |
|  |